Konjecy (Kubšicy)
Konjecy (něm. Canitz-Christina) su wjes ze 96 wobydlerjemi (2008) we wuchodźe hornjołužiskeho wokrjesa Budyšin. Słušeja ke Kubšičanskej gmejnje a leža mjez 180 a 195 m nad mórskej hładźinu w hornjołužiskej pahórčinje. Běchu hač do lěta 1957 samostatna gmejna, wot 1936 z Kumšicami jako wjesny dźěl.
Susodne wjeski su Nowe Poršicy w sewjeru, Kumšicy w sewjerowuchodźe, Wadecy w juhu, Kubšicy w juhozapadźe a Bošecy w zapadźe.
Prěnje historiske naspomnjenje jako Conewicz je z lěta 1361[1].
W lěće 1884 měješe wjes po Mukowej statistice 176 wobydlerjow, mjez nimi 159 Serbow (90 %).[2] Křesćanscy Konječenjo přisłušeja Poršičanskej wosadźe.
szl_Latn szl_Latn szl_Latn hrv_Latn szl_Latn